যমুনা অয়েলের বিগত বছরগুলোর প্রান্তিক প্রতিবেদন পর‍্যালোচনায় দেখা যায়, চার বছরের ব্যবধানে যমুনা অয়েলের পণ্য বিক্রি এক-চতুর্থাংশে নেমে এসেছে। ২০১১-১২ হিসাব বছরের দ্বিতীয় প্রান্তিকে (অক্টোবর-ডিসেম্বর) কোম্পানিটির পণ্য বিক্রির পরিমাণ ছিল ৫৪ কোটি ১৫ লাখ টাকা। চলতি দ্বিতীয় প্রান্তিকে তা ১২ কোটি ৫৩ লাখ টাকায় নেমে এসেছে, যা আগের বছরের একই সময়ের চেয়ে ২৭ কোটি টাকা কম। বিক্রি কমে যাওয়ার কারণে দ্বিতীয় প্রান্তিকে কোম্পানিটি পরিচালন লোকসানে পড়েছে।